**Apstiprināti**

ar Ķekavas novada domes

2022.gada 15.jūnija sēdes

lēmumu Nr. 10. (protokols Nr. 20.)

**Ķekavas novada pašvaldības noteikumi**

**“Kārtība, kādā tiek organizēts un finansēts skolēnu vasaras nodarbinātības pasākums vasaras brīvlaikā”**

*Izdoti saskaņā ar likuma „Par pašvaldībām” 15. panta pirmās daļas 4. un 10. punktu, Darba likuma 37., 63., 132. pantu, 136.panta sesto daļu un 143.panta piekto daļu, Ministru kabineta 2002.gada 8.janvāra noteikumiem Nr.10 „Noteikumi par darbiem, kuros atļauts nodarbināt bērnus vecumā no 13 gadiem”, Ministru kabineta 2002.gada 28.maija noteikumiem Nr.206 „Noteikumi par darbiem, kuros aizliegts nodarbināt pusaudžus, un izņēmumi, kad nodarbināšana šajos darbos ir atļauta saistībā ar pusaudžu profesionālo apmācību”, Ministru kabineta 2002.gada 28.maija noteikumiem Nr. 205 „Kārtība, kādā tiek izsniegtas atļaujas bērnu — izpildītāju — nodarbināšanai kultūras, mākslas, sporta un reklāmas pasākumos, kā arī atļaujā ietveramie ierobežojumi”, Ministru kabineta 2002.gada 25.jūnija noteikumiem Nr. 272 „Noteikumi par sezonas rakstura darbiem”*

**I. Vispārīgie jautājumi**

1. Šie noteikumi (turpmāk – noteikumi) nosaka kārtību, kādā tiek organizēts darbs vasaras brīvlaikā Ķekavas novada skolēniem (turpmāk – skolēni).
2. Skolēnu nodarbinātība vasaras brīvlaikā (turpmāk – vasaras nodarbinātības pasākumi) tiek organizēta saskaņā ar spēkā esošiem normatīvajiem aktiem.
3. Noteikumos izmantotie termini:
	1. skolēni – bērni un pusaudži vecumā no 13 (pilni 13 gadi, stājoties darbā) līdz 18 gadiem (pilni 18 gadi kalendārajā gadā) kuru deklarētā dzīvesvieta attiecīgā gada 1. janvārī plkst. 00:00 ir Ķekavas novada administratīvajā teritorijā, vai viens no bērna vecākiem vai likumiskajiem pārstāvjiem attiecīgā gada 1. janvārī plkst. 00:00 ir deklarēts Ķekavas novada administratīvajā teritorijā;
	2. pašvaldība – Ķekavas novada pašvaldība, kura veic nodarbinātības pasākumu vasaras brīvlaikā koordinēšanu;
	3. darba devējs – Latvijas Republikā reģistrēti uzņēmumi, pašvaldības iestādes un kapitālsabiedrības, biedrības un nevalstiskās organizācijas, kuras noslēgušas vienošanos ar pašvaldību par nodarbinātības pasākumu organizēšanu un nodrošināšanu vasaras brīvlaikā atbilstoši normatīvajiem aktiem;
	4. vasaras nodarbinātības pasākums – noteiktu zināšanu un prasmju apguve, kas nav pretrunā ar normatīvajos aktos noteiktajiem skolēnu darba ierobežojumiem, un nav kaitīga skolēna drošībai, veselībai, tikumībai un attīstībai.

**II. Mērķi un uzdevumi**

1. Radīt iespēju skolēniem apgūt darba prasmes un iemaņas, koordinējot nodarbinātības pasākumus Ķekavas novadā.
2. Piedāvāt skolēniem iegūt pirmo darba pieredzi, sniegt skolēniem izpratni par profesijām un nepieciešamo zināšanu līmeni tajās.
3. Dot iespēju praktiski sagatavoties konkurētspējai darba tirgū.
4. Veicināt sadarbību starp pašvaldību un Ķekavas novada uzņēmējiem.

**III. Kārtība, kādā tiek organizēts darbs**

1. Vasaras nodarbinātības pasākumus koordinē pašvaldības par izglītības jomu atbildīgā struktūrvienība.
2. Vasaras nodarbinātības pasākumi tiek organizēti laika periodā no 1. jūnija līdz 31. augustam. Informācijas par darba vietām vasaras brīvlaikā skolēniem tiek publicēta pašvaldības tīmekļa vietnē [www.kekavasnovads.lv](http://www.kekavasnovads.lv) .
3. Darba vietas skolēniem var piedāvāt darba devējs, nosūtot pieteikuma anketu (1. pielikums) uz e-pasta adresi darbs.vasara@kekava.lv līdz 15. jūnijam.
4. Skolēni piesakās darbam uz konkrētu darba vietu, sagatavojot motivācijas vēstuli un CV, nosūtot to uz e-pasta adresi darbs.vasara@kekava.lv . Pašvaldības par izglītības jomu atbildīgā struktūrvienība apkopo skolēnu pieteikumus un pārbauda, vai skolēns ir deklarēts Ķekavas novada administratīvajā teritorijā vai viens no viņa vecākiem vai likumiskajiem pārstāvjiem ir deklarēts Ķekavas novada administratīvajā teritorijā.
5. Darba devējs slēdz līgumu ar pašvaldību par darba vietu nodrošināšanu skolēniem vasaras nodarbinātības pasākumos.
6. Vasaras nodarbinātības pasākumos iesaistītie skolēni strādā atbilstoši Darba likumā noteiktajam darba laikam, saņemot Darba devēja atlīdzību vismaz valstī noteiktās minimālās darba algas apjomā par faktiski nostrādāto laiku un noteikto stundas tarifa likmi pusaudžiem.
7. Pašvaldība, atbilstoši noslēgtajiem līgumiem ar darba devēju, atlīdzina darba devējam naudas līdzekļus 50% apmērā no valstī noteiktās minimālās darba algas par faktiski nostrādāto laiku un noteikto stundas tarifa likmi pusaudžiem no vasaras nodarbinātības pasākumos nodarbināto atalgojuma, atbilstoši nodarbināto jauniešu skaitam pēc darba devēja iesniegta saraksta, kurā norāda nodarbinātos skolēnus, viņu darba līguma numuru, nostrādāto stundu skaitu un tiem izmaksātās summas.
8. Pašvaldība naudas līdzekļus 50% apmērā sedz tikai tiem skolēniem, kuri atbilst noteikumu 11. punktā norādītajam.
9. Pašvaldība noteikumu 14. punktā finansējuma apjomu sedz šādā apjomā:
	1. skolēniem vecumā no 13 gadiem līdz 15 gadiem par 4 darba stundām dienā, nedēļā nepārsniedzot 20 stundas;
	2. skolēniem vecumā no 15 gadiem līdz 18 gadiem un vecākiem skolēniem par 7 stundām dienā, nedēļā nepārsniedzot 35 stundas.
10. Darba devējs par vasaras nodarbinātības pasākumiem slēdz darba līgumu ar skolēnu vai viņa likumiskajiem pārstāvjiem atbilstoši spēkā esošiem normatīvajiem aktiem.
11. Biedrībām un nodibinājumiem ir tiesības nodarbināt skolēnus brīvprātīgā darbā, saņemot par to tādu izdevumu segšanu, kas radušies brīvprātīgā darba izpildes gaitā, kā to paredz Biedrību un nodibinājumu likuma 8. panta trešā daļa un 9. pants. Pašvaldība sedz 50% no minētajiem izdevumiem, nepārsniedzot 100.00 EUR (viens simts *euro*). Lai biedrības un nodibinājumi saņemtu izdevumu segšanu, kas radušies brīvprātīgā darba izpildes gaitā, pašvaldībā jāiesniedz izdevumu attaisnojoši dokumenti.
12. Pašvaldības par izglītības jomu atbildīgā struktūrvienība koordinē vasaras nodarbinātības pasākumu, atbilstoši darba devēju piedāvātajam darbam, darba vietu skaitam un pašvaldības budžetā paredzētajiem finanšu līdzekļiem.

1. **Noslēguma jautājumi**
2. Ar noteikumu spēkā stāšanās brīdi spēku zaudē:
	1. Ķekavas novada pašvaldības noteikumi “Kārtība, kādā tiek organizēts un finansēts skolēnu vasaras nodarbinātības pasākums vasaras brīvlaikā” (apstiprināti ar Ķekavas novada domes 2014. gada 15. maija lēmumu Nr. 5.§ 1. protokols Nr. 13);
	2. Baldones novada pašvaldības noteikumi “Par skolēnu nodarbinātību vasaras brīvlaikā Baldones novada pašvaldībā” (apstiprināti ar Baldones novada domes 2019. gada 26. marta sēdes lēmumu Nr. 4.§, protokols Nr. 48).
3. Līgumi par darba vietu nodrošināšanu skolēniem vasaras nodarbinātības pasākumos, kas ar pašvaldību noslēgti līdz noteikumu spēkā stāšanās brīdim, tiek izpildīti atbilstoši tiem noteikumiem, kādi bija spēkā šo līgumu noslēgšanas brīdī.

Domes priekšsēdētājs: (\*PARAKSTS) J.Žilko

**Pielikums**

*Ķekavas novada pašvaldības noteikumiem*

*“Kārtība, kādā tiek organizēts un finansēts*

*skolēnu vasaras nodarbinātības pasākums*

*vasaras brīvlaikā”*

**Pieteikuma anketa darba devējiem**

|  |  |
| --- | --- |
| Organizācijas nosaukums |  |
| Kontaktpersona |  |
| Adrese |  |
| Telefona nr. |  |
| e-pasts |  |
| veicamā darba apraksts |  |
| Laika periods, kurā tiks nodrošināta prakses vieta |  |
| Prakses vietu skaits bērniem un jauniešiem |  |
| Cita saistošā informācija |  |

Domes priekšsēdētājs: (\*PARAKSTS) J.Žilko